fi en fr fi fi da fi pl fi fi fi fi ru da fi fi fi fi fi ru fi fi fi fi fi fi fi fi fi fi fi fi fi fi ms fi eo cs fi fi fi fi fi fi en fi fi fi fi fi fi fi fi fi fi fi fi fi fi cs fi fi fi fi fi en en en
skip to main (ir a principal) | skip to sidebar (ir al sidebar)
mihin ihmeeseen katosi kaksi viikkoa? Yritys hyvä kymmenen, olen jo sivulla 304, paluu töihin on faktaa ensi maanantaina ja vielä pitäisi ehtiä hoitamaan vanhimmaisen muutto opiskelupaikkakunnalle (ainakin suurimmaksi osaksi)... Jostain ihmeen syystä helteellä ei jaksa edes lukea. Tai kyllähän sitä lukee, mutta luetun ymmärtäminen on heikonlaista.
Olen monesti ennenkin huomannut, että lukutekniikkani ei ole paras mahdollinen: en kerta kaikkiaan pysty jättämään väliin ainuttakaan sivua. Ties minkä helmen siinä menettää jos ei tiiraile joka kuvatekstiä läpi. En tahdo päästä ohi edes niistä todella kuivista tehdyistä tutkimuksista, tutkimusmenetelmistä ja tilastollisesta merkitsevyydestä - kaikki sillä kolmannella kotimaisella. Hyviä vinkkejä otetaan vastaan: kuinka oppia vähemmän perusteellinen lukutapa?
Työpsykologian lukemispäiväkirja on edelleen luonnoksen asteella, lähdeviitteet ja otsikointi pitäisi vielä saada väännettyä. Muutakin muokkaamista tekstissä vielä on. Pahinta on kuitenkin se, että käsitekartta pitäisi vääntää vaikka väkisin. Paino sanalla väkisin... Vanhalla kunnon 80-luvulla ei yläasteella ja lukiossa moisia rustattu. Oppia ikä kaikki.
Onneksi kesä jatkuu vielä, ja inhimillisempiä lämpötilojakin on luvassa. Nautitaan vielä viimeisistä heinäkuun helteistä, ja odotetaan lämpöisenä hämärtyviä elokuun iltoja.
Lähettänyt SannaK klo 10.57
Niin, onneksi on loma. Laiskaa opiskelijaa kesä hellii. Syksyllä muuttuvat opintovaatimukset toivat pieniä suorituspaineita, kun puolivalmiit osakokonaisuudet pitää saada valmiiksi elokuun loppuun mennessä. Kaikenlaista muutakin pikkuhommaa pukkaa: talven polttopuut olisi hyvä saada katon alle edes suurimmaksi osaksi ja se pakollinen matonpesukin on vasta puolivälissä. Ainut ongelma on se, että vuorokaudessa ei edelleenkään ole kuin 24 tuntia...
Eilinen menikin mukavasti takoessa työpsykologian lukemispäiväkirjaa, onneksi palautus ei ole vielä ajankohtainen niin että pilkkuja ehtii viilata. Seuraavaksi aloittelen kognitiivista psykologiaa, lukemispäiväkirja siitäkin on väännettävä. En ole hirvittävän ihastunut ajatukseen tenttimisestä, vapaa aikataulu joustaa sopivasti elämäntilanteen mukaan. Ainut tentti tähän mennessä johon olen osallistunut oli tilastomenetelmistä. Siinä kun ei ollut vaihtoehtoja ;)
Vaan eiköhän kumminkin muisteta laulella Sepin Kesähittiä, jätetä opiskelut puoliteholle ja jatketa vasta syksyllä sitten täysillä...
Uudemmat tekstit Vanhemmat tekstit Etusivu
Aikuisopiskelun arkea ja juhlaa
Kokkolan yliopistokeskuksen avoimen yliopiston opiskelijoiden blogi.
Tervetuloa seuraamaan ja osallistumaan keskusteluun!
Oletko nähnyt yliopistokeskuksen aulan uuden taideteoksen?
Ajankohtaista ja muuta aiheeseen liittyvää
Väitöskirja: "`Kyllä minä tästä selviän´. Aikuisopiskelijat koulutustarinansa kertojina ja koulutuksellisen minäpystyvyytensä rakentajina."
Väitöskirja: "Yhteisöllisyys voimavarana yliopisto-opetuksen ja -opiskelun kehittämisessä"
Lue etäopiskelun vastuusta ja vapaudesta tästä Taloussanomien artikkelista.
Väitöskirja: "Avointa väylää maisteriksi - tutkimus avoimessa yliopistossa opiskelleista ja väylän kautta korkeakouluun tulleista opiskelijoista"
Väitöskirja: "Pitkä opintie. Aikuisiällä suoritettu yliopistotutkinto ja koulutuksellisen elämänkulun muutos."
Helsingin yliopiston Avoimen yliopiston opiskelijablogi.
Kävijälaskuri (maaliskuusta 2010 lähtien)
Oj då, mihin ihmeeseen katosi kaksi viikkoa? Yrity...
Copyright © 2010 Avoin blogiskelija | Designed by Get a Custom Design
Blogger Templates by Blog and Web